Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 70/2003. (X. 28.) GKM rendelethez
Paragraph Index: 953

b) 20%-nál nagyobb csökkenés esetén betárolási 100%-át fizeti meg pótdíjként a csökkent betárolási kapacitású idõszakra, a szerzõdött betárolandó és a ténylegesen betárolt gázmennyiségek különbözetére vetítve. Amennyiben az igénybevevõ bizonyítottan a betárolási kapacitás csökkenése miatt nem tudja feltölteni a lekötött mobil térfogatot, a tárolói engedélyes a nem használt térfogat és a szerzõdéses tárolói mobildíj szorzatának megfelelõ összeget is megfizeti az igénybevevõnek. 3.11. Amennyiben a tárolóban a kitárolási idõszak végén tárolt gáz marad, a szolgáltatást igénybe vevõ a következõ tárolási idõszak elején a tárolóban maradt gázra, az új szerzõdésben lekötött tárolói mobil és csúcs arány alapján számított tárolói mobil díjat köteles fizetni, valamint a tárgyév kitárolási idõszakát követõen a tárolóban maradt gáz elmaradt kitárolási díjának 30%-át és betárolási díjának 30%-át köteles megfizetni. A tárolóban maradt gáz kitárolásakor az aktuális kitárolási díjat kell megfizetni. 3.12. Amennyiben a tárolási szolgáltatást igénybe vevõ a betárolási idõszak végéig nem tároltatja be a szerzõdött mobilkapacitásnak megfelelõ gázmennyiséget, úgy a betárolási idõszakot követõen a nem betárolt gázmennyiség elmaradt betárolási díjának 30%-át és kitárolási díjának 30%-át köteles megfizetni. Ez alól kivétel a tároló hibájából eredõ betárolási kapacitás csökkenés miatt be nem tárolt gázmennyiség, amennyiben a tárolási szolgáltatást igénybe vevõ bizonyítottan mindent megtett a szerzõdött mobilkapacitás feltöltésére. 3.13. A közüzemi szerzõdés felmondásának tárolási éven belül történõ hatálybalépéséig, a nyilvántartásba vett feljogosított fogyasztó — még közüzemi fogyasztóként — a közüzemi díjakban fizeti meg a tároló igénybevételét. 3.14. A tárolói engedélyes köteles a közüzemi nagykereskedõnek a kilépõ fogyasztók miatt szükséges szerzõdésmódosítást — ellenszolgáltatás-mentesen — lehetõvé tenni a szerzõdéses év kezdete és a közüzemi szerzõdés hatálybalépése közötti idõszakban. 3.15. A tárolói mobildíj és a tárolói csúcsdíj a tárolási év folyamán havi egyenlõ részletekben fizetendõ. 3.16. A betárolási díj és a kitárolási díj havonta a havi betárolt és a kitárolt mennyiség után, a tárgyhót követõ hónapban fizetendõ. 3.17. Amennyiben a díjfizetésre kötelezett és a díjfizetés kedvezményezettje ugyanazon jogi személy (társaság) részét képezi, akkor az elszámolások — számla helyett — a társaság számviteli szabályozása szerint kötött belsõ megállapodás, illetve az ennek megfelelõ, mérésen alapuló belsõ bizonylatok alapján történnek.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes